
N A R V A   L I N N A V A L I T S U S

Narva







.......................... 2022  nr ..……...........
Mätta tn 9  ja  Mätta tn 9a
katastriüksuste liitmine

1. Asjaolud ja menetluse käik

Narva linna haldusterritooriumil asub kinnistu (kinnistusregistri registriosa nr 595909), mis koosneb kahest katastriüksusest – Mätta tn 9 (katastritunnus 51103:004:0004, pindala 609 m², sihtotstarve - elamumaa) ja Mätta tn 9a (katastritunnus 51101:001:1571, pindala 102 m², sihtotstarve - elamumaa).  Mätta tn 9a katastriüksus on moodustatud maareformi seaduse § 22 lõike 13 alusel, kui maa, mis sobib ühendamiseks  Mätta tn 9  kinnisasjaga.
Vastavalt Tartu Maakohtu kinnistusosakonna andmetele on kinnistu omanik Ljudmila Vitolinš (isikukood 46106203727), kellelt laekus nimetatud katastriüksuste ühendamiseks Narva Linnavalitsusele 10.05.2022.a avaldus (dokumendiregistri nr 4547/1-12.3).
Koos avaldusega on esitatud litsentseeritud maamõõtja koostatud katastriüksuste liitmise skeem (maakorralduskava).

Katastriüksuste liitmisel määrab kohalik omavalitsus moodustatavale maaüksusele oma otsusega vastavalt ruumiandmete seadusele koha-aadressi ja maakatastriseadusele maa sihtotstarbe.

Narva Linnavalituse 19.05.2005 korraldusega nr 419-k on muudetud Mätta tänava osa Jalgratta tänavaks. Seoses sellega kaotasid Mätta tn 9 ja 9a maaüksused juurdepääsu Mätta tänavalt.
Kuna käesoleval ajal on juurdepääs Tuuleveski tänavalt, siis määratakse moodustatavale maaüksusele ruumiandmete seaduse ja Aadressiandmete süsteemi (ADS) nõuetele kohaselt koha-aadress Tuuleveski tänava järgi - Tuuleveski tn 9.
Kuna katastriüksuste liitmisel nii maa, kui ka maa-alal asuvate ehitiste tegelik kasutamise otstarve ei muutu, siis moodustatava maaüksuse maa sihtotstarve jääb samaks, s.t elamumaa.
2. Õiguslikud alused
2.1
Asjaõigusseaduse § 54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil;

2.2
Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.3
Ruumiandmete seaduse § 54 lõike l järgi on koha-aadressi määraja linna- või vallavalitsus.

2.4
Maakatastriseaduse § 18 lõike 1 punkti 3 kohaselt linna- või vallavalitsus määrab ehitist teenindavale katastriüksusele kogu ulatuses ehitise kasutamise otstarbest tuleneva sihtotstarve ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel;

3. Otsus

Kinnitada omaniku avalduse ja lisatud maakorralduskava alusel katastriüksuste Mätta tn 9 (51103:004:0004) ja Mätta tn 9a (51101:001:1571) liitmine ja määrata moodustatavale maaüksusele:

3.1  koha-aadress – Tuuleveski tn 9;

3.2  maa sihtotstarve – elamumaa (001; E).
4. Rakendussätted

4.1
Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

